CELEX: 31974R0419
Language: el
Date: 1974-02-18 00:00:00
Title: Κανονισμός (ΕΟΚ) αριθ. 419/74 του Συμβουλίου της 18ης Φεβρουαρίου 1974 περί τροποποιήσεως του κανονισμού (ΕΟΚ) αριθ. 804/68 σχετικά με την κοινή οργάνωση αγοράς στον τομέα γάλακτος και γαλακτοκομικών προϊόντων

Avis juridique important

|

31974R0419

Κανονισμός (ΕΟΚ) αριθ. 419/74 του Συμβουλίου της 18ης Φεβρουαρίου 1974 περί τροποποιήσεως του κανονισμού (ΕΟΚ) αριθ. 804/68 σχετικά με την κοινή οργάνωση αγοράς στον τομέα γάλακτος και γαλακτοκομικών προϊόντων  

Επίσημη Εφημερίδα αριθ. L 049 της 21/02/1974 σ. 0002 - 0002 Ελληνική ειδική έκδοση: Κεφάλαιο 03 τόμος 10 σ. 0143  Ισπανική ειδική έκδοση: Κεφάλαιο 03 τόμος 7 σ. 0158  Πορτογαλική ειδική έκδοση : Κεφάλαιο 03 τόμος 7 σ. 0158  Φινλανδική ειδική έκδοση: Κεφάλαιο 3 τόμος 65 σ. 0013  Σουηδική ειδική έκδοση: Κεφάλαιο 3 τόμος 65 σ. 0013 

ΚΑΝΟΝΙΣΜΟΣ (ΕΟΚ) αριθ. 419/74 ΤΟΥ ΣΥΜΒΟΥΛΙΟΥ της 18ης Φεβρουαρίου 1974 περί τροποποιήσεως του κανονισμού (ΕΟΚ) αριθ. 804/68 σχετικά με την κοινή οργάνωση αγοράς στον τομέα γάλακτος και γαλακτοκομικών προϊόντωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 42 και 43,  την πρόταση της Επιτροπής,  τη γνώμη της Συνελεύσεως,  Εκτιμώντας:  ότι δυσκολίες απορρέουσες εκ των μεταβολών των τιμών δύνανται να ανακύψουν κατά τη μετάβαση από μία γαλακτοκομική περίοδο σε άλλη- ότι, κατά συνέπεια, είναι αναγκαίο να προβλεφθεί η δυνατότητα προσφυγής σε μεταβατικά μέτρα και να συμπληρωθεί προς το  σκοπό αυτόν ο κανονισμός (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα γάλακτος και γαλακτοκομικών προϊόντων(1), όπως τροποποιήθηκε τελευταία από την πράξη προσχωρήσεως(2),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το ακόλουθο άρθρο παρεμβαλλεται στον κανονισμό (ΕΟΚ) αριθ. 804/68:  "Άρθρο 5α Προκειμένου να αποφεύγονται στην αγορά γάλακτος και γαλακτοκομικών προϊόντων διαταράξεις που θα ήταν δυνατό να προκύψουν από τη μεταβολή των τιμών κατά τη μετάβαση από μια γαλακτοκομική περίοδο σε άλλη, δύνανται να λαμβάνονται τα απαραίτητα μέτρα  συμφώνως προς τη διαδικασία που προβλέπεται στο άρθρο 30.  Εν τούτοις, μέτρα που αποσκοπούν στη φορολόγηση γαλακτοκομικών προϊόντων αποθηκευθέντων προ της ενάρξεως της νέας γαλακτοκομικής περιόδου δεν είναι δυνατόν να αποφασίζονται παρά μόνο από το Συμβούλιο μετά από πρόταση της Επιτροπής, συμφώνως προς τη  διαδικασία ψηφοφορίας που προβλέπεται στο άρθρο 43 παράγραφος 2 της συνθήκης."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Φεβρουαρίου 1974.  Για το Συμβούλιο Ο Πρόεδρος J. ERTL  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 73 της 27.3.1972, σ. 14.